Fællesspisning på kulturgrunden
2026-04-28 17:00 - 20:00, 2026-05-26 17:00 - 20:00 (Europe/Paris) | Kulturgrundens Gårdhave, Tingvej 16, Hornslet, 8543, Danmark
I samarbejde med madspildspensionatet, Syddjurs inviterer Kulturgrunden til gratis madlavning med efterfølgende langbordsmiddag for alle.Vi får leveret en masse gode varer, der kunne være endt som madspild, hvis ikke vi i fællesskab går i “mad-mode” og tryller en masse skønne retter frem.Vi hjælpes ad både med madlavning og den efterfølgende oprydning.
Husk tilmelding til Lotte et par dage før på 40428511!
Arrangement er hyggeligt, gratis og stærkt vanedannende!!

Aften Krea damerne
2026-04-29 19:00 - 22:00, 2026-05-06 19:00 - 22:00, 2026-05-13 19:00 - 22:00, 2026-05-20 19:00 - 22:00, 2026-05-27 19:00 - 22:00, 2026-06-03 19:00 - 22:00, 2026-06-10 19:00 - 22:00 | Kulturgrunden, Tingvej 16, Hornslet, 8543, Danmark
Vi er en gruppe friske kvinder der mødes til kreative sysler på Kulturgrunden hver onsdag aften.
Tag dine små hobbyprojekter under armen, og lad os inspirere hinanden til nye spændende sysler.

Blues Jam m. Jamvært Martin Blom
2026-05-02 20:00 | Kom-Bi, Nyvej 3, Hornslet, 8543, Danmark
Martin Blom er guitarist og sangskriver. Stilmæssigt har han en forkærlighed for bluesmusikken og musik med rødder i roots, folk, country og rock’n’roll.
Han har været musiker hele sit liv og spillet i et utal af bands og sammenhænge. Og han har altid skrevet sange. Både på dansk og engelsk.
Som guitarist, sanger og sangskriver er Martin Blom kendt fra bluesbandet Trouble Cats, bluestrioen Sidetrackers, trioen Back Pages og duoen Martin Blom & Henrik Hansen. Martin har med udgivelser med Trouble Cats og Sidetrackers været nomineret til Danish Music Awards Blues fire gange.
Kl. 18.30 – 20.00: tapasanretning til 140,- kr.
Entré billet til musikken: 100,- kr. køber her
Kulturgrunden oplyser, at købte billetter ikke refunderes!

Mandags krea på kulturgrunden
2026-05-04 13:00 - 16:00, 2026-05-11 13:00 - 16:00, 2026-05-18 13:00 - 16:00, 2026-05-25 13:00 - 16:00, 2026-06-01 13:00 - 16:00, 2026-06-08 13:00 - 16:00 | Kulturgrunden, Tingvej 16, Hornslet, 8543, Danmark
Vi er en gruppe kvinder, der elsker at sidde og hygge og være kreative sammen. Vi mødes derfor hver mandag fra 13-ca. 16.00.Vi strikker, broderer, tegner og maler,- men først og fremmest går snakken livligt!Vi kan sagtens være flere, så kig indenfor!Alt er gratis.

Madspildsbilen
2026-05-05 10:30 - 11:00, 2026-05-12 10:30 - 11:00, 2026-05-19 10:30 - 11:00, 2026-05-26 10:30 - 11:00, 2026-06-02 10:30 - 11:00, 2026-06-09 10:30 - 11:00, 2026-06-16 10:30 - 11:00 | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Frokost i Det Grønne
2026-05-09 12:00 - 15:00 | Kulturgrundens Gårdhave, Tingvej 16, Hornslet, 8543, Danmark
Vi arrangerer fælles frokost og underholdning for alle borgere i Hornslet for at fejre at det endelig blev forår!!
Hver familie medbringer deres egen mad, og frivillige fra Kulturgrunden sørger for pavilloner, underholdning m.m.
12.00: Udendørs børneteaterforestilling med forestillingen “Chicks” for 3-10 årige v. Hr. Teater. Forestillingen er arrangeret i samarbejde af Syddjurs Egnsteater.
En ordløs klovneforestilling om to høns, den kvikke Hilda og den klodsede, men modige Gump. De lever side om side sammenklemt i et bur, indtil de en dag opdager verden udenfor. I friheden oplever de både glæden ved at lægge æg i det fri, men også frygten for det ukendte og følelsen af ikke at høre til. En forestilling alle kan grine med på – fortalt med kropssprog, mimik og finurlige gags.

12.30: Vi deler vores medbragte mad og spiser ved langborde i fællesskab. Tag dine gode naboer, venner og familie med!
13.30: Kulturgrunden afslører vinderen af navnekonkurrencen og dermed det nye navn på Kulturhuset i Hornslet
13.40: Fællessang
GRATIS juicebrikker til alle børn sponsoreret af MENY!!
Øl, vand og kaffe kan købes gennem Kom-Bi’s serveringsluge.
Vi glæder os til at se jer alle til en forrygende familiedag på Kulturgrunden!

Unge Jam Night
2026-05-13 20:00 - 23:00 | Kom-Bi, Nyvej 3, Hornslet, 8543, Danmark
Vi skyder Kristi Himmelfartsferien i gang med et brag og inviterer til årets første
Jam Night for unge! Glæd dig til en aften fyldt med musik, fællesskab og masser af god stemning.
🎸𝐇𝐯𝐚𝐝 𝐞𝐫 𝐉𝐚𝐦 𝐍𝐢𝐠𝐡𝐭?
Jam Night er en aften, hvor unge musikere kan mødes.
Vi sørger for det hele – du skal bare møde op, melde dig hos aftenens værter og hoppe på scenen, når du er klar til at spille!
Derudover har vi et stærkt husband, som står klar hele aftenen og fylder hullerne ud, hvis der mangler instrumenter eller musikere.
🙌 𝐇𝐯𝐞𝐦 𝐤𝐚𝐧 𝐯æ𝐫𝐞 𝐦𝐞𝐝?
Alle er velkomne til at kigge forbi og være en del af aftenen.
Men på scenen ønsker vi at give plads til unge musikere.
Uanset om du er helt ny eller erfaren – alle niveauer er velkomne!
🍺 𝐇𝐯𝐚𝐝 𝐟å𝐫 𝐝𝐮 𝐮𝐝 𝐚𝐟 𝐝𝐞𝐭?
Hvis du går på scenen og spiller, kvitterer vi med en drinksbillet til baren.
Derudover er det en oplagt mulighed for at få erfaring med at spille sammen med andre musikere og prøve kræfter med at optræde.
Vi glæder os til at se jer!
Arrangementet er gratis og tilmelding ikke nødvendig.

Unikke stilarter og Historier fra Sylvest Jeppesen og Dato
2026-05-16 10:00 - 18:00, 2026-05-17 10:00 - 18:00 | Kulturgrunden, Tingvej 16, Hornslet, 8543, Danmark
Kulturgrunden har den store fornøjelse at præsentere to unikke graffitikunstnere, som hver især bringer deres særlige stil og historie til kunsten.
Sylvest Jeppesen og Dato er begge etablerede navne inden for kunstverdenen, og deres værker har fanget opmærksomheden fra både kritikere og kunstelskere.

Sylvest Jeppesen

Sylvest Jeppesen, 52 år, er en professionel billedkunstner bosat i Århus. Han arbejder primært fra sit eget atelier, hvor han skaber kunstværker med naturens landskaber som udgangspunkt.
Jeppesens arbejde bevæger sig fra det konkrete landskab mod det abstrakte, hvor han udforsker samspillet mellem flader og dybde. Han anvender fortrinsvis oliemaleri på lærred, men
eksperimenterer også med træsnit og andre grafiske udtryksformer. Murkunst er yderligere en genre, som Jeppesen udforsker, hvilket tilføjer en dynamisk dimension til hans repertoire.

Dato
Dato, 54 år, er en anerkendt graffitikunstner baseret i Brædstrup. Han har været aktiv inden for graffiti siden 1984 og henter sin inspiration fra subway-graffitiens æra i New York i 70’erne og
80’erne. Dato er kendt for sine energiske udtryk, hvor bogstaver og figurer males i skarpe og klare farver. Hans værker fremstår som en hyldest til den oprindelige graffiti-bevægelse, mens
de også tilfører en moderne kant, der appellerer til nutidens publikum.

Både Sylvest Jeppesen og Dato bringer hver deres unikke perspektiv til graffitikunsten. Deres arbejde repræsenterer en spændende kombination af tradition og innovation, som er værd at opleve. Vi inviterer alle til at udforske de mange facetter af deres kunst og lade sig inspirere af deres kreative visioner.

Smag på Italien
2026-05-28 17:00 - 20:00 | Kulturgrundens Gårdhave, Tingvej 16, Hornslet, 8543, Danmark
Kulturgrunden og Dit pas til Italien inviterer dig til en aften, hvor du bliver introduceret til Italien gennem… smagssanserne!
Mens vi sammen tilbereder en klassisk tiramisù, bliver du undervist i italiensk for absolutte begyndere af Giulia Pierucci.
Gennem sjove og engagerende aktiviteter lærer du de vigtigste gloser til at præsentere dig selv – og hvem ved, måske lærer du også at bestille din næste kaffe på fejlfrit italiensk?
Du skal blot medbringe dit gode humør, dit eget køkkenudstyr (en skål, et piskeris, en tallerken, en alubakke og en gaffel) samt dine favoritdrikkevarer til at nyde sammen med desserten. Vi sørger for alle de friske ingredienser og den gode stemning.
Er sproget ikke din stærke side? Hvis du bare har lyst til at lave tiramisù og nyde det gode fællesskab uden at fokusere på italiensk, er du selvfølgelig også mere end velkommen! Giv os blot besked ved tilmelding.
Praktisk information:
• Pris: 50 kr. via MobilePay: 974219 (Skriv “Tiramisù + antal deltagere)
• Tilmelding: Ring eller skriv til Giulia på tlf. 22 25 10 54.
• Bemærk: Der er et begrænset antal pladser, så det er “først til mølle”. Din plads er sikret, så snart vi har modtaget din betaling.
Vi arbejder udendørs i Kulturgrundens Udekøkken og trækker kun indenfor hvis det regner.
Vi glæder os til en smagfuld aften i italiensk tegn!
A presto! (Vi ses snart!)

Brætspil på biblioteket
2026-05-30 12:00 - 17:00 | Hornslet Bibliotek, Tingvej 35, Hornslet, 8543, Danmark
Kære spilleglade medborger,
vi vil SÅ gerne spille brætspil med DIG (og dine naboer og hvem du ellers kunne tage med).
Sæt kryds i kalenderen
Der er altid kaffe, the, saftevand, lækker kage og de sødeste medborgere, kom frisk uanset alder

En udstilling - tre temaer
2026-06-13 13:00 - 16:00 | Galleri Stigsen, Tingvej 18, 1. sal, Hornslet
Præsentation
Mit første sæt pensler og oliemaling købte jeg, da jeg var 15 år.
Når jeg har rejst, har farvekridt og blyanter altid fulgt med.
Uddannelse
Jeg er oprindeligt læreruddannet med billedkunst som fag. Senere uddannede jeg mig til tegneterapeut. Efter adskillige år som lærer begyndte jeg at tage mit maleri så seriøst, at jeg inviterede andre end familien til at se og købe.
Samtidig tog jeg kurser på Skolen for Kunst og Design i Aarhus og på Århus Kunstakademi.
Mine lærere har blandt andre været: Niels Frank, Verner Brems, Bodil Sohn, Birger Møller og Jon Gislason.
Motiver
Mit værksted ligger på Mols. Og der – i naturen – opstår ideer til billederne.
Himmel, hav, vand, træer, sten og stokke går igen på billederne – enten som naturalistiske gengivelser eller som abstraktioner.
Materialer
I dag maler jeg fortrinsvis med akryl på lærred.
